MLDataScientist/Wikipedia-uzbek-2024-05-01 huggingface dataset:
Eon (Geologiya)

Eon ( — asr, davr) geologiyada — Yerning geologik tarixidagi davr, Yer litosferasi va biosferasi rivojlanishining uzoq davom etgan bosqichi, bu davrda eonotema shakllangan. Eon oʻzida bir necha geologik davrlarni birlashtiradi, 1991-yilda qabul qilingan geologik vaqtning xalqaro shkalasida bu eng katta boʻlinmadir. Ushbu atama 1875-yilda J. Dana tomonidan taklif qilingan.

Hozirgi eon — fanerozoy boʻlib, u 540 million yildan ortiq vaqtdan beri davom etib kelmoqda.

Xalqaro shkalada 
Hozirgi vaqtda xalqaro geoxronologik shlkalada toʻrtta eon mavjud, ularning avvalgi uchtasi, proterozoy, arxey va katarxey (Gadey) dokembriy deb ataladigan super-eon guruhlariga birlashtirilgan, bu shkalaning norasmiy boʻlinishi hisoblanadi. Ilgari proterozoy va arxey ham era deb hisoblangan, ammo uzoq davom etganligi bois ularni eralarga boʻlish, ushbu davrlarni naderu yoki eon deb atash odat tusiga kirgan.Oxirgi uchta eraning birikmasi sifatida fanerozoyga eon maqomi berilishi va Katarxeyning arxeydan ajralishi bilan zamonaviy eonlar tizimi shakllangan.

Rossiya shkalasida 
Geologik vaqtning zamonaviy rus shkalasida proterozoy va arxeyga yuqori darajadagi boʻlinmalar — akronlar sifatida qaraladi. Birinchisi erta arxey (saami, 800 mln.yil) va soʻnggi arxey (lopiy, 700 mln.yil), ikkinchisi esa erta proterozoy (karel, 850 mln.yil) va soʻnggi proterozoy (1109 mln.yil) eonlariga boʻlinadi.

Yana qarang 

 Stratigrafiya

Manbalar

Adabiyotlar 

 Эон // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
 Акрон // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
 geologik eonlar
Choy sitasi

Choy sitasi — choyni piyolalarga quyishda choy barglarini elakdan oʻtkazuvchi kichik sita.

Choynakda anʼanaviy usulda qaynatganda, choy barglari toʻgʻridan-toʻgʻri qaynoq suv bilan toʻldirilgan choynakka tashaladi va barglar ichida suzib yuradi. Choy barglari piyolaga tushmasligi uchun ular sitada ushlab qolinadi.

Tarixi 
Dastlab, choy sitalari chashka ustiga qoʻyilgan va tegishli shakli va oʻlchamiga ega boʻlgan, bu dizayn bugungi kunda ham mashhur. XX asrning 2-yarmida choynakning burniga suzgichlar osilgan boʻladi.

Baʼzida choyni toʻgʻridan-toʻgʻri chashkada tayyorlash uchun  sitada tayyorlanadi: bu holda choyni bir vaqtning oʻzida bir nechta stakanlarda tayyorlash mumkin, ularning ichiga choy barglari va sitalar navbatma-navbat tushiradi.

XX asrda choy paketining keng qoʻllanilishi tufayli choyni qaynatishda choy sitasindan foydalanish hollari kamaydi.

Sitani tayyorlash uchun turli xil materiallardan foydalanish mumkin: kumush, zanglamaydigan poʻlat, chinni.

Madaniyatda 
"Oʻn ikki oʻrindiq stuli" kitobining qahramoni Ostap Bender stulni olish uchun sitadan foydalanadi, unda qimmatbaho toshlar yashirish mumkin boʻladi.

Yana qarang 

 French-matbuoti
 Absent qoshigʻi
 Chovli

Manbalar

Adabiyotlar 

 

Pages with unreviewed translations
Yalem

Yalem (Yalem;  — „dafn qoʻshigʻi“, „yigʻi“) — Qadimgi Yunonistondagi badiiy asar (Yigʻi), shuningdek, yigʻlash xudosi.

Yalem, baʼzi versiyalarga koʻra, Apollon va Kalliopaning oʻgʻli boʻlgan. Yalemni qaygʻuli difiramblar, tragik nolalar kabi bir qator qoʻshiqlarining muallifi sifatida tilga olishadi. Yalem qoʻshiqlari oʻziga xos, jiddiy xarakterga ega boʻlib, xotira yoki taʼziya marosimi kabi alohida vaziyatlarda ijro etilgan.

Klassik antik davrda bu turdagi sheʼriyat oʻz mashhurligini yoʻqotgan hamda hajviy shoirlar tomonidan mashara qilingan. Bu vaqtda „yalem“ soʻzi sovuq, zerikarli va sust sheʼriyatning sinonimiga aylanib, hamma joyda shu maʼnoda qoʻllanilgan.

Qadimgi yunon shoiri Pindar oʻzining uchinchi trenodasida Yalemni Gimeney, Lin va Orfeyning akasi, Apollon va Kalliopaning oʻgʻli deb ataydi. „Yalem“ soʻzi keyinchalik oʻz-oʻzidan poetik janr belgisi sifatida shakllangan, shu maʼnoda bir qator tragiklarning asarlarida uchraydi. Yarim afsonaviy yunon shoiri Pamf Yalemni muza Uraniyaning oʻgʻli Lin bilan birlashtiradi. Yalemning eng batafsil tavsifi miloddan avvalgi 3-asrda ijod qilgan shoir va grammatik Rodoslik Apolloniyning Argonavtika  asarida keltirilgan.

Manbalar 

‎

Pages with unreviewed translations
Mifologik qahramonlar
Barbala

Barbala (shuningdek, Barbola; ukraincha: Barbala, qrim-tatarcha Barbala, Barbala) — Qrimning janubiy qirgʻogʻidagi togʻ daryosi (jarlik), Uchan-Su daryosining oʻng irmogʻi. Yalta shahar okrugi hududida joylashgan. Suv oqimining uzunligi 1,2 kilometr, suv toʻplovchi havzasining maydoni 5,3 km², kanalning qiyaligi 267 m/km, umumiy pasayishi 905 m.

Nomlanishi 
Barbala nomi Yuriy Shutovning „Togʻlarda tugʻilganlar“ maqolasida, „Qrimning yer usti suv havzalari“ maʼlumotnomasida va undan foydalanib amalga oshirilgan ishlarda, shuningdek, zamonaviy xaritalarda uchraydi. 1915-yilda Nikolay Ruxlovning „Qrimning togʻli qismidagi daryo vodiylarining umumiy koʻrinishi“ ishida Barbola varianti ishlatilgan.

Geografiyasi 
Daryo karst suvlari bilan oziqlangan Ay-Petri Yayla ohaktoshidagi tik jarlikdan boshlanadi. Quyida, taxminan 890 m balandlikda oqim yumshoqroq boʻladi, daryo katta toshlar bilan qoplangan toshli oʻzan boʻylab oqadi, Mogabi massivini Ay-Petridan ajratib, asta-sekin tosh va loy choʻkindilari maydoniga kiradi. Ay-Petrigacha boʻlgan shosse hududida oʻlchangan oʻrtacha uzoq muddatli oqim 0,030 m³/s ni tashkil qiladi, „Qrimning yer usti suv havzalari“ maʼlumotnomasiga koʻra, daryoning irmoqlari, oqimlari yoʻq, quyilish joyidan 5 km uzoqlikdagi Kuybishevo qishlogʻi chetidagi Uchan-Su daryosiga (ehtimol, qandaydir xato, chunki yuqoridan oqib oʻtadigan Yauzlar bu koʻrsatkich 3,7 km ni tashkil qiladi) 230 m dengiz sathidan balandlikda oqib tushadi, daryoning suvni muhofaza qilish zonasi 50 m qilib belgilangan.

Manbalar 

Alfavit boʻyicha daryolar
Ukrainadagi daryolar‎
Qora dengiz havzasi
Qrim daryolari
BaaS

BaaS ( — bank xizmat sifatida) —'' bu banklardagi infratuzilmasini ijaraga olish uchun innovatsion B2Bxizmati.

Xizmat tavsifi 
BaaS mijozlari yirik chakana sotuvchilar, infratuzilma kompaniyalari, koʻp sonli shoʻba va filiallari boʻlgan vertikal integratsiyalashgan holdinglar, aktivlarni boshqarish boʻyicha kompaniyalar (boshqariladigan aktivlar), finteks startaplari va oʻz infratuzilmasi (ERP tizimlari, veb, ilova) doirasida toʻlov operatsiyalarini amalga oshirishni xohlovchi lekin oʻz bankini tashkil qilish yoki mavjud bankni sotib olish imkoniyati yoʻq boshqa tashkilotlardir.

Lizingga olingan bank infratuzilmasiga litsenziya, toʻlovlarni qayta ishlash, kartochkalarni chiqarish, muvofiqlik, axborot xavfsizligi vositalari, limitlarni boshqarish tizimi, inkassatsiya oraligʻini boshqarish tizimi, asosiy va ishtirokchi hisobvaraqlarni belgilash tizimi, toʻlovlarni tayinlash, real vaqt rejimida pul mablagʻlari harakatining mantiqiy vaqti va boshqalar kiradi.

Aslida BaaS mijozi bulut resurslaridan foydalanish odatiy holga aylanganidek (masalan, Amazon Web Services yoki Google.) kerakli miqyosda moliyaviy tashkilotning „imkoniyatini“ ijaraga oladi. Mijoz oʻz xohishiga koʻra va oʻz ehtiyojlari uchun xizmatlar toʻplamini tuzadi va shu bilan oʻz „banki“ ning moslashtirilgan versiyasini yaratadi.  Foydalanuvchi mijoz portalida bank bilan toʻgʻridan-toʻgʻri a'loqa qilmasdan standart bank operatsiyalarini (balansni tekshirish, toʻlovlar, tranzaktsiyalar tarixini koʻrish) amalga oshirishi mumkin.

Dunyoda amalga oshirilgan misollar 
Nemis startapi solaris Bankga tegishli FinLeap 2016-yilda ishga tushirilgan.  Birinchi mijozlar elektron tijorat platformasi va sovgʻa kartasi provayderi boʻlgan.

Rossiyada amalga oshirilgan misollar 
Alfa-Bank taqsimlangan daftar texnologiyasi (blokcheyn) asosida BaaS biznes ilovasini yaratdi.

Manbalar
Makitra

Makitra (makotra, — Sharqiy slavyanlarning ichki sirti dagʻal boʻlgan konussimon keng gil idishi. Uning asosiy vazifasi koʻknor, kanop yoki zigʻir urugʻini makogon bilan maydalashdir. Belaruslar va ukrainlar, koʻpincha, non xamirini tayyorlash uchun makitradan foydalangan. Baʼzan uni pechda sabzavotlarni tayyorlash, shuningdek, tvorog, nordon sutni isitish uchun ishlatilgan.

Makitrada koʻknor maydalanganda yanchilganidan koʻra xushboʻy hidni yaxshiroq saqlaydi, deb hisoblanadi. Ilgari idishlarni yuvish uchun ham maxsus katta makitralar ishlatilgan.

Etimologiyasi 
"Makitra" soʻzi ikki qismli „mak“dan *makotra, *makotrt — „koʻknor“ va „terét, tru“ — "uqalamoq, yanchmoq" soʻzlaridan tuzilgan. -i- shakli ukrain tilidan oʻzlashtirilgan deb izohlanadi.

Anʼanalar 
Ukrainada anʼanaga koʻra, Rojdestvo boʻtqasi uchun koʻknorni oilaning otasi — erkak kishi maydalashi kerak boʻlgan. Bu vaqtda u duo oʻqiydi. Ushbu odatda makitra ayolni, makogon esa erkakni ifodalagan. Koʻpincha, Rojdestvo oldidan maxsus yangi makitra va makogon sotib olishgan.

Makitra bilan bogʻliq quyidagi toʻy odati boʻlgan. Toʻy dasturxonidan soʻng, kuyovning mehmonlari kiyimlarini almashtiradi: keksalar yoshlarga, yoshlar esa keksalarga almashadi. Makitra piroglar bilan toʻldirilib hamda gullar va rangli lentalar bilan bezatilib, kayvoniga topshirilgan. U makitra bilan raqsga tushgan va barcha mehmonlar kelinning ota-onasinikiga yoʻl olgan. Bu yurish „pirog bilan borish“ deb atalgan. Makitra bilan raqs butun yoʻl boʻyi davom etgan. Kelinning ota-onasi mehmonlarni dasturxonga taklif qilgan, u erda makitrali kayvoni koʻrinarli joyda oʻtirgan. Kelinning mehmonlari uning oldiga kelishgan va u ularni pirog bilan siylagan. Ziyofatdan keyin mehmonlar yoshlar va qudalar uchun kelinning onasi pishirgan pirog solingan makitra bilan qaytishgan.

Topishmoqlar 

 Yarmarka boshida, sharvarka qornida, zoʻravonning oyoqlari orasida. (makogon va makitra)
 Ota tulkidan, ona bozordan, bolalari shahardan. (makogon, makitra va koʻknor)

Yana qarang 

 Makogon

Manbalar

Adabiyotlar

Havolalar 

 Ukrainaning Rojdestvo odatlari )

Idishlar
Oshxona jihozlari
Maydalagich (vosita)

Maydalagich, maydalash taxtasi, maydalagich vositasi, maydalovchi — yogʻoch yoki plastmassa taxtaga poʻlat plastinkali pichoqlar bilan jihozlangan sabzavot va mevalarni maydalashda qoʻllaniluvchi vosita hisoblanadi. Tilimning qalinligi pichoqlar va taxta orasidagi boʻshliqning oʻlchamiga bogʻliq. Pichoqlarning balandligi gayka-barashka bilan mahkamlanishi yoki sozlanishi mumkin.

Tuzilishiga koʻra maydalagichlar, qoʻlda ishlaydigan mexanik va elektron tuzilmaga boʻlinadi. Eng oddiy maydalagich — bu ish paytida moyil holatda bir qoʻl bilan qoʻllab-quvvatlanadigan poʻlat pichoqli taxta hisoblanadi. Ish stoli maydalagich yon devorlari va ish paytida stol ustida siljishini oldini oluvchi urgʻu bilan jihozlangan. Maydalagichlarning baʼzi modellari siqish qopqogʻi boʻlgan kub shaklidagi harakatlanuvchi bunker bilan jihozlangan, bu yerda sabzavotlar maydalash uchun joylashtiriladi. Zamonaviy maydalagichlar turli maqsadlar uchun olinadigan pichoq taroqlari toʻplami bilan jihozlanib, shuningdek, mandolin sabzavot kesgichlari deb ham ataladi. Maydalash funksiyasi koʻplab oshxona kombaynlari va sabzavot kesuvchilarda mavjud.

Karomni tuzlashda katta hajmda qoʻlda maydalash uchun bir nechta parallel pichoqli maydalagichlardan qoʻllaniladi..

Manbalar

Adabiyotlar 

 
 Shinkovki // Tovarniy slovar / I. A. Pugachyov (glavniy redaktor). — M.: Gosudarstvennoe izdatelstvo torgovoy literaturi, 1961. — T. IX. — Stb. 643—645 — 890 s.
CoronaVac

CoronaVac — bu Xitoyning Sinovac biofarmatsevtika kompaniyasi tomonidan ishlab chiqilgan COVID-19ga qarshi vaksina. Vaksina bu COVID-19ga qarshi kimyoviy inaktivatsiyalantirilgan butun virusli vaksina.

JSST vaksinani favqulodda holatlarda foydalanish uchun 2021-yil 1-iyunda tasdiqladi.

Vaksina 2020-yil oʻrtalaridan boshlab III bosqich klinik sinovlaridan oʻtgan.

19-oktabr kuni Braziliyada oʻtkazilgan III bosqich tadqiqotining dastlabki natijalari shuni koʻrsatdiki, CoronaVac COVID-19 dan xavfsiz himoya vositasi ekan. 10-noyabr kuni, bitta koʻngilli oʻz joniga qasd qilganidan soʻng (oʻz joniga qasd qilish vaksina sinovi bilan bogʻliq emas edi), Braziliya III bosqich sinovlarini qisqa muddatga toʻxtatib, ularni 11-noyabrda davom ettirdi.

3-dekabrga kelib, Braziliyaga bir million dozadan ortiq CoronaVac yetkazildi.

2020-yil 6-dekabrda Indoneziya CoronaVac ning 1,2 million dozalik birinchi partiyasini oldi.

13-dekabr kuni Braziliyadagi Butantan instituti III bosqich sinovlarida tasdiqlangan COVID-19 holatlari soni 170 taga yetganini, dastlabki tahlil uchun zarur boʻlgan 151 ta holatdan oshib ketganini va vaksinani toʻliq tasdiqlash uchun hujjatlar 23-dekabrgacha Braziliya sogʻliqni kuzatish Milliy agentligiga (ANVISA) va Xitoyning Tibbiy mahsulotlar milliy boshqarmasiga taqdim qilinishini eʼlon qildi.

Umumiy himoya JSST tomonidan aytib oʻtilgan boshqa yettita vaksinadan pastroq (51%) ekanligi daʼvo qilinadi, sinovlar esa Sinovac tomonidan ishlab chiqarilayotgan CoronaVac jiddiy kasallik va oʻlimning oldini olishda 100% samarali ekanligini koʻrsatadi. Ammo Chilida 2,5 million kishi ishtirok etgan tadqiqotning dastlabki natijalari shuni koʻrsatdiki, KoronaVak COVID-19ning oldini olishda 67% va kasallikdan oʻlishning oldini olishda 80% samarali ekan.

Vengriyada turli xil vaksinalar bilan emlangan 3,5 million kishi boʻyicha oʻtkazilgan tadqiqot shuni koʻrsatdiki, CoronaVac infeksiyaga qarshi 68,7%ga va oʻlimga qarshi 87,8%ga samarali.

Manbalar

Havolalar 

 Что необходимо знать о вакцине против COVID-19 Sinovac-CoronaVac

Xitoy KOVID-19 vaksinalari
Gigabayt

Gigabayt (qisqa. Gbayt; Gb, xalqaro qisqartma: Gbayt, GB) — axborot miqdorini oʻlchash birligi; 109 (1 000 000 000) yoki 20 anglatishi mumkin.

Xalqaro birliklar tizimida 
Xalqaro birliklar tizimi gigabayt tegishli boʻlmagan oʻlchovlarning metrik tizimi uchun javobgardir. Shunga qaramasdan, „SI Broshyurasi“ hujjatida koʻrsatilishicha, ikkilik qiymatlarni belgilash uchun „giga-“ prefiksidan foydalanish tavsiya etilmaydi (230) va zarurat boʻlsa, gibibayt nomidan foydalanish tavsiya etiladi.

Xalqaro elektrotexnika komissiyasi (XEK) 1999-yilda gigabayt tushunchasini aniqlab, uni 109 deb belgilagan. Shu bilan birga, agar 230 bayt belgilash zarur boʻlsa, XEK ikkilik oʻlcham aniq koʻrsatilgan hollar mustasno boʻlsagina, gibibaytlardan foydalanish kerakligini tasdiqladi.

Tarixi va boshqa standartlar 
Tarixiy jihatdan va bugungi kunga qadar bir qator sohalarda (asosan, operativ xotira va flesh xotira kabi ikkilik manzilli xotira hajmini koʻrsatish uchun; Windows oilasining operatsion tizimlarida; JEDEC memory standards va 2009-yildagi ruscha „Miqdor birliklari toʻgʻrisidagi Nizom“ga asosan) 20 qiymatida ishlatiladi.

Manbalar 

Axborot oʻlchov birliklari
Haviland

Haviland & Co. — Fransiyaning mashhur Limoj chinni ishlab chiqaruvchi kompaniyasi.

Tarixi 
Devid Hevilend asli Nyu-York shahridan boʻlgan amerikalik tadbirkor boʻlib, chinni oldi-sotdisi bilan shugʻullangan. U yangi biznes imkoniyatlarini izlash uchun Fransiyaning Limoj shahriga keladi va 1842-yildayoq Limoj chinni mahsulotlarining ilk toʻplamini Amerika Qoʻshma Shtatlariga joʻnatishga muvaffaq boʻladi. Taʼkidlash kerak, aynan u 1873-yilda chinnilarga ishlov berish va ularni bezashning yangi jarayonini ishlab chiqib, amaliyotga joriy qila oldi.

1890-yilda Devidning oʻgʻli Teodor Xevilend Limojsda boshqa barcha mahalliy chinni zavodlaridan ajralib turuvchi juda katta zavod qurib, ishga tushirdi. Ushbu zavodda chinni buyumlarni pishirish va bezashning yangi texnologiyalari joriy etildi. Teodordan soʻng Haviland kompaniyasini uning nabirasi Uilyam Xevilend, undan keyinroq esa chevarasi Teodor Xevilend II boshqargan.

Hozirda 
Bugungi kunda Haviland & Co. Hevilend oilasi nazoratida. Ishlab chiqarish quvvatlari modernizatsiya qilinib, korxona chinni buyumlardan tashqari kumush idishlar, billur va sovgʻabop mahsulotlarni xaridorlarga yetkazib bermoqda. Haviland & Co doimiy ravishda xalqaro koʻrgazmalarda ishtirok etib keladi.

Chinni 
Haviland chinni buyumlari „Limoj chinnisi“ning eng nufuzli mahsulotlaridan biri hisoblanadi. Oldingi davrlarda ishlab chiqilgan koʻplab chinni toʻplamlar hamon mavjud boʻlib, qimmatbaho kollektsiya hisoblanadi. Ayrim hisob-kitoblarga koʻra, hozir dunyo boʻylab 60 000 ga yaqin Haviland chinni buyumlari kolleksiyasi mavjud. Biroq, bu borada aniq raqamni taxmin qilish mushkul, chunki koʻpgina mahsulotlar hech qachon kataloglarga kiritilmagan va alohida nom olmagan, bundan tashqari, zavod hisob arxivi toʻliq yuritilmagan.

Mahsulotlarni katalogga kiritishga urinishlar bir nechta mustaqil tizimlarning paydo boʻlishiga olib keldi, ular orasida Shleyger nomenklaturasi va norasmiy kolleksionerlar kataloglari mavjud.

Shleyger nomenklaturasi 
Ushbu raqamlash tizimi 1930-yillarning boshida Arlen Shleyger tomonidan ishlab chiqilgan va 6 jildda nashr etilgan. Nomenklaturaga Haviland & Co tomonidan ishlab chiqarilgan taxminan 4000 dona chinni toʻplamlari nomi kiritilgan.

Mashhur mahsulotlariasarlar 
Haviland koʻplab mashhur mahsulotlarni ishlab chiqargan, shu jumladan:

 Prezident Linkoln maʼmuriyati tomonidan buyurtma qilingan Oq uy uchun chinni buyumlar toʻplami.

Manbalar

Havolalar 

 Haviland Limoges rasmiy sayti
Adobe Photoshop Elements

Adobe Photoshop Elements — bu fotosuratchilar, tasvir muharrirlari va havaskorlar uchun grafik muharrir. U professional versiyaning koʻpgina xususiyatlarini oʻz ichiga oladi, ammo kamroq va soddaroq koʻrinishga ega. Dastur foydalanuvchilarga rasmlarni yaratish, tahrirlash, tartibga solish va almashish imkonini beradi. Bu Adobe Photoshop (limited edition)ning bir versiyasi.

Dastlab Adobe Photoshop 6-versiyasi bilan birga taqdim etilgan Photoshop Elements fotografiya ixlosmandlariga moʻljallangan va shuning uchun uni toʻgʻri chop etish muhitida foydali qiladigan koʻplab xususiyatlar mavjud emas. Masalan, Photoshop Elements CMYK rang rejimida fayllarni eksport qila olmaydi, ranglarni boshqarishning soddalashtirilgan tizimini qoʻllab-quvvatlaydi va batafsil yumshoq tekshirishni istisno qiladi. Shuningdek, u Photoshop plaginlarining cheklangan toʻplamini oʻz ichiga oladi va buning oʻrniga mutaxassis boʻlmaganlarga qaratilgan bir qator xususiyatlarga ega (masalan, qizil koʻz effektini olib tashlash yoki rasmdagi terining rangini oʻzgartirish). Biroq, baʼzi versiyalar PDF-fayllarni ochishi, tahrirlashi va saqlashi mumkin. Mac versiyasi klaviatura yorliqlarini Mac tizimi afzalliklari orqali qoʻshishga ruxsat bermaydi, xuddi Mac uchun deyarli barcha boshqa dasturlarda amalga oshirilishi mumkin.

Dasturning 13-versiyasi endi Windows XP operatratsion tizimini qoʻllab-quvvatlamaydi. Adobe oʻz saytida endi XP-mos keladigan oldingi versiyalarni sotmasa ham, foydalanuvchilar hali ham chakana savdo doʻkon(sayt)larida mavjud boʻlishi mumkin boʻlgan oldingi versiyadagi dasturlarni roʻyxatdan oʻtkazishlari va foydalanishlari mumkin.

Adobe yillar davomida unumdorlikni oshirdi, shuningdek, yangi sunʼiy intellekt yordamida bir marta bosish orqali obyektni tanlash, yangi ishchi oyna, kontentdan kesish, tasvirni avtomatik ranglashtirish va terini silliqlash kabi yangi xususiyatlar va vositalarni qoʻshdi. Ushbu yangi versiyada foydalanuvchilar endi 2017-yilda taqdim etilgan Adobe Sensei machine Learning AI kuchi bilan tasvirlarga yuz ifodalarini qoʻshishlari mumkin. Ommaviy tahrirlash va slayd-shoularni, filtrlarni va rasmlarga effektlarni qoʻshish soʻnggi versiyalarda ham mumkin edi.

Photoshop Elements Windows va macOS uchun mavjud. U Creative Cloud obunasining bir qismi sifatida emas, balki bitta xarid yoki yangilash uchun mavjud. Bundan tashqari, Photoshop Elements va Premiere Elements toʻplamini xarid qilish mumkin. Adobe Photoshop Elements dasturi macOS tizimida bir nechta tillarda ishlay oladi, masalan Ingliz, Yapon tili va hakazo.

Manbalar 

Adobe Photoshop
Dasturiy taʼminot
Nef (kema)

Nef — oʻrta asrlar va Uygʻonish davriga oid qimmatbaho metallardan kema shaklida yasalgan qimmatbaho dasturxon bezaklari va jimjimador oshxona anjomlari. Fransuz tilida maxsus turdagi kema nef deb ataladi.

Tavsifi 
Nefdan oshxona bezak vositasidan tashqari, oʻsha paytlarda oltinga teng boʻlgan tuz yoki ziravorlar, shuningdek, oshxona anjomlari va hatto sochiqlarni joylash uchun idish sifatida foydalanilgan. „Berri gertsogining muhtasham chasoslovi“ning Yanvar miniatyurasidagi yirik nef dasturxonda foydalanilgan oltin serviz anjomlarini saqlash va ehtimol yuvish uchun ham ishlatilgan.

Neflar 1239-yildan Fransiyada paydo boʻlgan. Avvaliga ular oddiy kema shaklida boʻlib, ichish uchun moʻljallangan; 15-asrga kelib, ancha mohirona ishlangan murakkab namunalarida kema ustunlari, yelkanlar va hatto ekipaji paydo boʻlib, ular kichik qismlarga toʻlib ketganidan idishlik vazifasini bajara olmay qoldi. Britaniya muzeyida saqlanadigan „mexanik galleon“ deb atalmish 16-asr oxirida Germaniyada ishlab chiqarilgan nefda soat va musiqa joʻrligida harakatlanuvchi shakllar ham bor.

Odatda nef kumush, zarhal kumush yoki oltindan yasalgan, qisman emal bilan qoplangan va qoʻshimcha ravishda qimmatbaho toshlar bilan bezatilgan. Kema korpusi, koʻpincha, Burghley house nefi kabi, nautilus chigʻanogʻidan yasalgan. Baʼzi neflarga stolning bir chetidan ikkinchisiga yetkazish qulay boʻlishi uchun gʻildirakchalar ham oʻrnatilgan. Lekin koʻp hollarda ularga oyoqchalar yoki ustunchalar oʻrnatilgan. Ziyofatda davraning eng obroʻli mehmonining mavqeini taʼkidlash uchun nef uning oldiga qoʻyilgan.

Cherkov anjomlari orasida ladandon (ladan tutatqi) yoki kichik kema maʼnosini bildiradigan navicula nefning ekvivalenti hisoblanadi. Navicula ingliz tilida ham xushboʻylar uchun kema shaklidagi idish maʼnosini anglatadi.

Chor Rossiyasida neflar XVII asr boshidan maʼlum boʻlib, ularning aksari Kreml xazinasida saqlangan. A.F.Malinovskiy XIX asr boshlarida tuzilgan „Moskva tavsifi“da shunday yozadi: „Podshohning tushlik dasturxoniga kumush kemalar ham joylangan. 1601-yilda ingliz qirolichasi Yelizaveta elchisi Richard Ley bilan Tsarevich Fedor Borisovichga Rodos Kolossu tasviriga oʻrnatilgan langarga tayangan, 12 toʻp (pushka) va uchta ustunli kemani yubordi“.

Manbalar

Havolalar 

 Oʻrta asrlar va Uygʻonish davridagi neflar Arxivnaya kopiya Muzeylardagi neflarga havolalar, shuningdek, neflarning 17-asrgacha qanday ishlatilganligini koʻrsatadigan oʻrta asr tasvirlari.